الليلة الجلسة معك وصفها غير
وانتي وصوفك غير ماهي وصوفك
حتى كلامك كان كله معاذير
والليلة اصغر همك اكبر ظروفك
كنتي تخافين الوصل والمقادير
والليلة اخجلتي بوصلك طيوفك
نفرض وثقتي بي على اقل تقدير
طيب من ظروف الزمن وين خوفك
معقول شعرك اللي يفل ويطير
معقول هاللي يطرحنه كفوفك
معقول خدك هل ازهر نواوير
معقول هاللي يجرحنه سيوفك
ماني مصدق كل ما حولي يصير
لحظة بصد شوي وارجع اشوفك
اي والله انتي صدق ماهو بحد غير
اي والله انتي صدق هذه وصوفك